b"\n_START_ARTICLE_\nBruno Saltor i Grau\n_START_SECTION_\nHist\xc3\xb2ria\n_START_PARAGRAPH_\nLa seva infantesa transcorregu\xc3\xa9 a les poblacions ebrenques de Flix i M\xc3\xb3ra d'Ebre (Ribera d'Ebre), on jug\xc3\xa0 a les categories inferiors de la Joventut Esportiva de Flix i del Club Esportiu Ol\xc3\xadmpic M\xc3\xb3ra d'Ebre. Pass\xc3\xa0 pel futbol base del RCD Espanyol, on arrib\xc3\xa0 a jugar un partit amb el primer equip davant el Rayo Vallecano el 29 de setembre de 2001. Posteriorment jug\xc3\xa0 al Gimn\xc3\xa0stic de Tarragona (cedit), UE Lleida, i UD Almer\xc3\xada. El 2009 fitx\xc3\xa0 pel Val\xc3\xa8ncia CF de l'entrenador Unai Emery. L'any 2012, es convert\xc3\xad en agent lliure, i ingress\xc3\xa0 al Brighton & Hove Albion FC."